POSICIÓ DE XÚQUER VIU EN RELACIÓ AMB LA SENTÈNCIA DEL TRIBUNAL SUPREM:

En relació amb la sentència de la Sala del Contenciós-Administratiu, Sala Cinquena, del Tribunal Suprem, sobre el Recurs de Casació nº 3154/02, Xúquer Viu desitja fer constar el següent:

1. La sentència del Tribunal Suprem posa de manifest la caòtica gestió de les aigües que s'ha vingut realitzant a Espanya des de fa molts anys, característica d'una vella cultura de l'aigua que és necessari superar, especialment a partir de l'aprovació de la Directiva Marc Europea d'Aigües.

2. La interpretació de la sentència que s'ha realitzat des de diverses entitats valencianes ha generat una alarma injustificada en la població, i especialment entre els agricultors de terres regades pel canal Xúquer-Túria. La realitat és que la pràctica totalitat d'aquestes terres perteneixen a la Conca del Xúquer, per tant en ningún cas es podran veure en el futur afectades pels efectes de l'esmentada sentència, la qual qüestiona únicament les transferències entre conques diferents, en determinades circumstàncies. Els regants del canal Xúquer-Turia estan en la conca del Xúquer i l'aigua que tenen assignada és del Xúquer. Poden, per tant, estar tranquils respecte a la repercusió que la sentència pot tindre sobre els seus drets de reg, com també poden estar-ho els habitants de València i de Sagunt que s'abastaixen d'aigua del Xúquer, dons la sentència no qüestiona aquests abastaments. Xúquer Viu sol·licita que es publique urgentement la confirmació oficial d'aquests aspectes, a fi d'el·liminar definitivament l'alarma social que s' ha difundit entre la població valenciana en relació amb aquesta sentència.

3. La sentència sí qüestiona taxativament les assignacions contingudes en el PHCX per a usos en la conca del Vinalopó, distinta a tots els efectes de la conca fluvial del Xúquer. Xúquer Viu ve demanant des de la seua creació la paralització de les obres d'aquesta infrastructura, per motius d'insostenibilitat hidrològica, ambiental i econòmica. A aquests factors se uneix ara el qüestionament judicial ferm del projecte.

4. El transvasament Xúquer-Vinalopó és un projecte il·legítim en la seua concepció, que va naixer d'un pacte polític fet d'esquenes a la realitat del riu, dels pobles de la seua conca i del medi natural al qual li dóna vida. Pateix d'aquests i d'altres gravísims defectes, i ara es troba anul·lat pel Tribunal Suprem, la qual cosa exigeix una immediata resposta de l'Administració General de l'Estat. Aquesta situació obri la necessitat, i també l'oportunitat, d'abordar una profonda revisió del Pla Hidrològic de la Conca del Xúquer, especialment pel que fa a la greu sobreexplotació que esta patint el riu al seu pas per la Mancha, principal causa del deteriorament i de la carència de cabals ambientals pel riu i l'Albufera.

5. En cualsevol cas, el Ministeri de Medi Ambient té ara dos mesos per acomplir formalment la sentència, la qual cosa hauria de desembocar, entre altres mesures, en la derogació de les normes anul·lades del Pla Hidrològic de la Conca del Xúquer. Malgrat aquest acompliment formal de la sentència, el Ministeri ha de paralitzar de manera immediata les obres de la transvasament Xúquer-Vinalopó.

6. Les autoritats i funcionaris públics responsables del projecte i la seua execució estan obligats a respectar l'ordre jurídic, i des de el mateix moment en el qual coneixen que la transferència Xúquer-Vinalopó es troba anul·lada pel Tribunal Suprem, no haurien de pendre cap resolució ni asumir cap financiació que supose la continuació del projecte, dons seria una resolució arbitraria sapiguent de la seua injusticia, la qual cosa pot incorrer en greus responsabilitats judicials.

NOVEMBRE 2004